জামিনের জন্য আলাদা আইনের সুপ্রিম প্রস্তাব বাতিল করল কেন্দ্র

নয়া দিল্লি: জামিনের জন্য আলাদা আইনের সুপ্রিম প্রস্তাব বাতিল করল কেন্দ্রীয় সরকার (Central Government)। ভারতীয় ন্যায় সুরক্ষা সংহিতার (Bhartiya Nyay Sanghita) সম্পর্কিত ব্যবস্থা যথেষ্ট, অভিমত কেন্দ্রের।

জামিন ব্যবস্থায় সামঞ্জস্য রাখার স্বার্থে ২০২২ সালে সতেন্দ্র কুমার আন্টিল বনাম সিবিআই মামলায় সুপ্রিম কোর্ট কেন্দ্রীয় সরকারকে আলাদা জামিন আইন তৈরির সুপারিশ করে। এমন আইন তৈরি প্রসঙ্গে কোনও পদক্ষেপ করা হয়েছে কিনা, গত বছর আদালত কেন্দ্রের কাছে জানতে চায়।

আরও পড়ুন: সরস্বতী পুজোর আগেই শীতের খেলা শেষ! কেমন থাকবে আবহাওয়া?

২০২৩ সালের ভারতীয় ন্যায় সুরক্ষা সংহিতার নির্দিষ্ট ধারাগুলিতে জামিন ও বন্ড সম্পর্কে যে ব্যবস্থা গ্রহণের সুযোগ রয়েছে তা পর্যাপ্ত। এই মুহূর্তে জামিনের জন্য আলাদা হল আইন আনার প্রস্তাব নেই। আদালতে হলফনামা দিয়ে জানিয়েছে কেন্দ্রীয় স্বরাষ্ট্র মন্ত্রক।

গ্রেট ব্রিটেনে আলাদা জামিন আইন আছে। যার নিয়ম কানুন অত্যন্ত সরল। যে ব্যবস্থা থাকার ফলে সংশোধনাগারে অনাবশ্যক ভিড় তৈরি হয় না। বিশেষত বিচারাধীন বন্দির সংখ্যা বৃদ্ধি পাওয়ার সুযোগ থাকে না। এমন একটা আইন আমাদের দেশে অবিলম্বে প্রয়োজন। কারণ যে কোড অফ ক্রিমিনাল প্রসিডিওর চালু রয়েছে, তা স্বাধীনতা পূর্বকালীন সময়ের। যাতে সংশোধনী আনলেও যথেষ্ট পুরনো। সুপারিশসহ অভিমত দিয়েছিল আদালত।