মদ্যপ অবস্থায় বাঁদরামি! নজিরবিহীন রায় দিল আদালত

নয়া দিল্লি: প্রকাশ্যে মদ্যপ অবস্থায় গোলমাল করার অভিযোগে তিন দিন অভিযুক্তকে গোয়াল সাফাই করার নির্দেশ আদালতের। ঘটনাটি ঘটেছে ১৮ মার্চ। ভাদেরওয়াতে নালথি নালা এলাকায় অভিযুক্ত বিক্রম সিংকে পাকড়াও করে পুলিশ। ভারতীয় ন্যায়সংহিতা অনুযায়ী (Bhartiya Nyay Sanghita), মদ্যপ অবস্থায় সাধারণ মানুষের সঙ্গে খারাপ ব্যবহারের অভিযোগ দায়ের হয়। ঘোর কেটে যাওয়ায় আদালতে অভিযোগ মেনে নেয় অভিযুক্ত।

আরও পড়ুন: বড় সিদ্ধান্ত ভারতীয় রেলের, তিনদিন কম থাকবে লোকাল ট্রেনের গতি!

কোনও চাপ ছাড়াই স্বেচ্ছায় অভিযোগ মেনে নেওয়ায় অভিযুক্তকে ভাদেরওয়াতেই তিন দিন শ্রী গোমাতা সেবা সমিতিতে গোয়াল সাফাই করতে হবে। ২৪ থেকে ২৬ মার্চ সকাল ১১ টা থেকে দুটো পর্যন্ত গোয়াল সাফাই করতে হবে। তার কাজের উপর পুলিশ নজরদারি করবে। ৩ এপ্রিল পুলিশকে তার সাফাই কাজের ছবি সহ রিপোর্ট দিতে হবে। বিনা প্রতিবাদে অভিযুক্ত সাজা মেনে নিয়েছে বলে জানা গিয়েছে।